American Baptist Churches in the USA

American Baptist Churches in the USA (lyh. ABCUSA, aik. Pohjoinen baptistikonventio (1907–1950), American Baptist Convention (1950–1973)) on amerikkalainen baptistikirkkojen kirkkokunta, joka järjestäytyi vuonna 1907. Nykyisellä nimellään kirkkokunta on toiminut vuodesta 1973. Järjestö jatkaa 1700- ja 1800-luvuilla järjestäytyneiden baptistiliittojen ja -konventioiden toimintaa. Kirkkokunta kokoontuu vuosittain ja tekee työtään eri osastojen ja yhdistysten kautta. Kirkkokunnan perusyksikköjä ovat autonomiset paikallisseurakunnat, jotka on ryhmitelty osavaltiotasolla toimiviin konventteihin. Vuonna 2008 kirkkokuntaan kuului noin 1,5 miljoonaa jäsentä ja noin 5 800 seurakuntaa. Kirkkokunnan päämaja sijaitsee Valley Forgessa, Pennsylvaniassa. American Baptist Churches in the USA on osa liberaalia National Council of Churches-järjestöä sekä Kirkkojen maailmanneuvostoa. Järjestö on osallistunut aktiivisesti ekumeeniseen toimintaan ja työskennellyt eri baptistiryhmien välisen yhteyden tiivistämiseksi. == Oppi == Vuonna 1998 kirkkokunta hyväksyi American Baptist Identity Statement-asiakirja, jossa pyrittiin tiivistämään amerikkalaisia baptisteja edustava kristillinen usko. Vuonna 2005 asiakirjaa muutettiin lisäämällä siihen lausuma homoseksuaalisuudesta. Vuonna 2006 lounaisosan 300 kirkkoa äänestivät siitä, irtautuvatko ne kirkkokunnasta tämän kysymyksen vuoksi. Irtatutuneet seurakunnat muodostivat uuden liikkeen, Transformation Ministriesin ja kirkkokuntaan jäänet muodostivat vuonna 2007 uuden alueellisen järjestön, American Baptist Congregations of the Southwest and Hawaiin. == Historia == American Baptist Churches-järjestön juuret ovat vuonna 1707 Pennsylvaniassa, Delawaressa ja New Jerseyssä järjestäytyneessä Philadelphian baptistiyhdistyksessä. Vuoteen 1800 mennessä Yhdysvalloissa oli syntynyt 48 baptistiyhdistystä, jotka ryhtyivät kansalliseen yhteistyöhön 1800-luvulla. Yhteistyötä varten perustettiin kansallisia järjestöjä tiettyihin tarkoituksiin, kuten American Baptist Publication Society (1824) ja American Baptist Home Mission Society (1832). Etelän ja pohjoisen baptistien väliset erimielisyydet orjuudesta saivat eteläiset baptistit perustamaan vuonna 1845 eteläisen baptistkonvention. Lähetys- ja julkaisuyhdistykset jatkoivat pohjoisessa ja lännessä itsenäistä toimintaansa, kunnes niistä tuli vuonna 1907 osa pohjoista baptistikonventiota. == Suurimmat kirkot == Seuraavat ABCUSA:n jäsenseurakunnat luokitellaan megakirkoiksi: Seurakunta Kaupunki Osavaltio Osallistujat (keskim.) Pastori Hillside Community Church Alta Loma Kalifornia 2 000 Dave Burns Friendship West Baptist Church Dallas Texas 9 000 Frederick Haynes Emmanuel Baptist Church Brooklyn New York 2 200 Anthony Trufant Montgomery Community Church Cincinnati Ohio 2 500 Tom Lipsey Trinity Baptist Church Kelowna Brittiläinen Kolumbia 2 200 Wayne Alguire First Baptist Church of Elk Grove Elk Grove Kalifornia 3 300 Jason Whalen Pomona First Baptist Church Alta Loma Kalifornia 4 000 Glenn Gunderson == Kannatusalueet == ABCUSA:n suhteellisesti vahvimpia kannatusalueita osavaltioittain ovat Washington DC, Länsi-Virginia, Connecticut, Indiana ja Kansas. Yksittäisistä kaupungeista vahvimpia ovat Parkersburg-Vienna, Clarksburg, Greensburg, Scottsburg ja Parsons. == Katso myös == * National Council of Churches * Eteläinen baptistikonventio == Lähteet == == Aiheesta muualla == * Kirkkokunnan verkkosivusto * Kirkkokunnan Facebook-sivusto * Kirkkokunnan X-sivusto Luokka:Baptismi Yhdysvalloissa Luokka:Kristinusko Pennsylvaniassa